Frábærar , nýuppgerðar íbúðirá besta stað í Stykkishólmi . Raðhúsið var byggt árið 2005 . Stutt í alla þjónustu og sundlaugin hinum megin við götuna . Íbúðirnar eru 4ra herbergja , 64 m 2 , og geta hýst 5 manns . Á efri hæð er forstofa , eitt herbergi og samliggjandi eldhús og stofa . Svalir eru út af stofu . Á neðri hæð eru tvö svefnherbergi og baðherbergi . Hringstigi er á milli hæða . Sængur og koddar eru fyrir 5 auk þess er í íbúðunum barnarúm og barnastóll . Í eldhúsinu er allur almennur borðbúnaður , eldavél með bakaraofni , örbylgjuofn og uppþvottavél . ásamt öðrum daglegum eldhúsáhöldum . Ekki er séð fyrir sængurverum , handklæðum , viskastykkjum og tuskum . Lykla er hægt að nálgast í lyklaboxi við dyrnar við komu . Umsjónarmaður er á svæðinu yfir sumartímann og er gestum innan handar . Á öðrum tímum er hægt að ná í hann í síma . Í Stykkishólmi má finna fjölbreytt veitinga - og kaffihús , söfn , glæsilega sundlaug og 9 holu golfvöll . Ferjan Baldur siglir yfir Breiðafjörð milli Stykkishólms og Brjánslækjar með viðkomu í Flatey , eyjarinnar þar sem tíminn stendur í stað . Daglega eru skoðunarferðir um Breiðafjarðareyjarnar óteljandi þar sem náttúran og fuglalíf er skoðað . Snæfellsnes býður svo upp á fjölbreytt og töfrandi landslag þar má finna fjölmarga áhugaverða staði , afþreyingu og gönguleiðir . Svo má ekki gleyma hinum dulmagnaða Snæfellsjökli ásamt yngsta þjóðgarði landsins .